Samuɛ̂l nyé ai Sául nâ: “Mǎ Ńtondôbə a ngálóm nā mə́ wɔ́bɔ wa m̀bɔ́n ó bɔ ǹkúkúmá Ísraɛ̂l, vógólō hḿ ébúg Ńtondôbə. 2Ǹtondôbə a dzɔ́ nâ: Matsog ábé yǎ Amalek a ngábɔ Ísraɛ̂l. Ḿból a ngátsíg bɔ zěn éyɔŋ yǎ bə́ sɔ̂ Égîptɛn. 3Kələ́, ó kə tság Amalek, ó man ndáman é dzóm ésə a bələ́. Tə walíg mān dzóm. Wéé fɔ̄ɔ̄ fám ai biníngá, bɔ́ngɔ́ ai bibɔbɔg, nyag, miǹtómbá, bǒzəle ai bəkámɛl.” 4Ńdɔ̄ Sául a ngáman tógǎn bod, a láŋá bod á Teláim: bəwulǔ məkǒl tóyína miǹtɛd míbɛ̄, bǒd yā Yúda tóyína awômo. 5Ńdɔ a ngákə á dzál Amalekít a mǎn kə lám bítá ôtotóŋ á sí. 6Sául nyé ai Bəkénit nâ: “Kəán, kándágán ai Amalekít, mə zǎ bámán mínā ai bɔ́, amú mína mǐ ngáyén Ísraɛ̂l ngɔ́l éyɔ̌ŋ yā bə́ sɔ̂ Égîptɛn. “Ńdɔ̄ Bəkénit bə́ ngákándan ai Amalekít. 7Ńdɔ̄ Sául a ngátság Ámalekít a tadigi á Hawila a kələ kwí á mənyíí mə́ Shur, yǎ á nə́ Égîptɛn á yād. 8Agag, ǹkúkúmá Amalekít, a bǐ ńkōm, ḿbili bod ásə m̀bɔ́g, a mǎn wē ai fa. 9Ńdɔ̄ Sául bân bod bóé bə́ ngáliŋ Anag ai mim̀bəmbə̌ miǹkunda míńtómbá ai émí mí nyag ai tsíd mə́vɔ́ŋ ai bɔ́n míńtómbá ai é byə́m bísə̄ bí ngábə́ ḿbəŋ, təge dǐŋ naa bə́ dámān byá. É zəzə byə́m bísə bivɔ́g yā bí ngábə́ kig ai m̀fí, bə́ mān ndáman.